nahid-hub/BLUGE-bengali-wikipedia-section-title-prediction huggingface dataset:
১৯৮৯ সালের ফেব্রুয়ারিতে আফগানিস্তান থেকে সর্বশেষ সোভিয়েত সৈন্যদল প্রত্যাহার করে নেয়া হয়। কিন্তু ১৯৮৯ সালের বসন্তকাল পর্যন্ত আফগান সরকারের পতনের কোনো সম্ভাবনা দেখা যায় নি। এজন্য কিছু মুজাহিদ দলের মার্কিন ও পাকিস্তানি সমর্থকরা আফগান সরকারের পতন ত্বরান্বিত করার সিদ্ধান্ত গ্রহণ করে। পাকিস্তানে নিযুক্ত মার্কিন রাষ্ট্রদূত রবার্ট ওকলে এবং পাকিস্তানের প্রধানমন্ত্রী বেনজির ভুট্টোর চাপে জালালাবাদ শহরটি দখল করার জন্য একটি পরিকল্পনা করা হয়। মার্কিন ও পাকিস্তানি উভয় পক্ষই নিজ নিজ কারণে নিয়মিত যুদ্ধে একটি বিজয় অর্জন করতে চাইছিল। মার্কিনরা মার্ক্সবাদীদের আফগানিস্তান থেকে "হেলিকপ্টারে করে" পালিয়ে যেতে বাধ্য করতে চাইছিল, যার মাধ্যমে তারা দক্ষিণ ভিয়েতনামের পতনের প্রতিশোধ নিতে চাইছিল। অন্যদিকে, পাকিস্তান তার চিরপ্রতিদ্বন্দ্বী ভারতের প্রতি নিরবচ্ছিন্ন সোভিয়েত সমর্থনের জন্য সোভিয়েত ইউনিয়নের বিরুদ্ধে প্রতিশোধ নিতে চাইছিল। এই যুদ্ধের পর পাকিস্তান গুলবুদ্দিন হেকমতিয়ারের নেতৃত্বে জালালাবাদকে অস্থায়ী রাজধানী করে একটি নতুন আফগান সরকার গঠনের পরিকল্পনা করেছিল। পাকিস্তান-সমর্থিত আফগান অন্তর্বর্তীকালীন সরকারে গুলবুদ্দিন হেকমতিয়ারের প্রধানমন্ত্রী এবং আব্দুল রসুল সায়েফের পররাষ্ট্রমন্ত্রীর পদ লাভ করার কথা ছিল। এই আক্রমণের মূল পরিকল্পনাকারী ছিলেন পাকিস্তানি গোয়েন্দা সংস্থা আইএসআই-এর মহাপরিচালক লেফটেন্যান্ট জেনারেল হামিদ গুল।

সঠিক অনুচ্ছেদ শিরোনাম কোনটি?
titleA. পটভূমি
titleB. শক্তিমত্তা
titleC. যুদ্ধ
titleD. ক্ষয়ক্ষতি
উত্তর: titleA
মাওলানা আবুল কালাম মুহাম্মদ ইউসুফ বাংলাদেশের বাগেরহাট জেলা রাজাইর (সরণখলা) গ্রামের বাসিন্দা। তিনি প্রাথমিক শিক্ষা তার গ্রামের স্কুল এবং পরে রায়েন্দার একটি স্কুল থেকে সম্পন্ন করেন। তার মাধ্যমিক স্তরের শিক্ষা বরিশাল গলুয়া থেকে সম্পন্ন করেন। তিনি শর্ষিনা আলিয়া মাদ্রাসা থেকে তিনি নাহু ও সরফ (আরবি ব্যাকরণ ও অঙ্গসংস্থানবিদ্যা) শিক্ষার পাশাপাশি সেইসাথে শুরু পরিশেষে হাদিস ও কুরআনের তাফসীর বিষয়ে কামিল ডিগ্রি অর্জন করেন।

ইউসুফ তার স্নাতক (ফাজিল) এবং স্নাতক (কামিল) মাত্রা শিক্ষা আলিয়া মাদ্রাসায় অবস্থিত সম্পন্ন ঢাকা । ১৯৫০ সালে তিনি পূর্ব পাকিস্তান মাদ্রাসা বোর্ডের অধীনে ফাজিল (সম্মান) পরীক্ষায় মেধার ভিত্তিতে দেশে প্রথম স্থান অর্জন করেন। "এরপরেই" তিনি ১৯৫২ সালে স্নাতক (কামিল) পরীক্ষা শেষ করেন, "মমতাজ আল-মুহাদ্দেথিন" হিসাবে স্বীকৃতি অর্জন করেন, দক্ষিণ এশিয়ার ইসলামের পন্ডিতদের কাছে এটি সর্বোচ্চ "সুনাম" ।

তিনি ১৯৫২ সালে মাদ্রাসা শিক্ষক হিসাবে কর্মজীবন শুরু করেন এবং ১৯৫৮ সালে খুলনা আলিয়া মাদ্রাসার অধ্যক্ষ হন। তিনি মথবাড়িয়া (বরিশাল) এর টিকিট সিনিয়র মাদ্রাসায়ও শিক্ষকতা করেছিলেন, যেখানে তিনি প্রধান শিক্ষক হিসাবে দায়িত্ব পালন করেছিলেন। 

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. জামায়াতে ইসলামী বাংলাদেশের নেতৃত্ব
titleC. চার্জ
titleD. মুক্তিযুদ্ধের সময় ভূমিকা
উত্তর: titleA
তখন পর্যন্ত আয়ারল্যান্ড স্বাধীন রাজ্য হিসেবে পরিচালিত হলেও শাসিত হতো গ্রেট বৃটেনের রাজার দ্বারাই। ফলে ধীরেধীরে আরেকটি ইউনিয়নের সম্ভাবনা বেশ জোরালো হয়ে ওঠে। ১৮০০ সনে রাজা তৃতীয় জর্জ-এর সময় গ্রেট ব্রিটেন এবং আয়ার‌ল্যান্ডের পার্লামেন্টে এ্যাক্ট অব ইউনিয়ন ১৮০০ পাশ করা হয় এবং পরের বছরই অর্থাৎ ১৮০১ সনে দুটো রাজ্যকে এক করে একটি অভিন্ন রাজ্য গঠন করা হয় যার নাম ইউনাইটেড কিংডম অব গ্রেট বৃটেন এন্ড আয়ারল্যান্ড। ১ জানুয়ারী ১৮০১-এ ইতিহাসে প্রথমবারের মত ইউনাইটেড কিংডম শব্দটি ওঠে এবং রাজা তৃতীয় জর্জ এই রাজ্যের প্রথম রাজা হন।

পরবর্তিতে আরো ১২২ বছর এই রাজ্য পৃথিবীর বিভিন্ন এলাকা শাসন করে ১৯২২ সনে নিজের ঘরে ভাঙ্গনের মুখে পতিত হয় এবং জন্ম হয় রিপাবলিক অব আয়রল্যান্ড নামের একটি স্বাধীন রাষ্ট্রের।

সঠিক অনুচ্ছেদ শিরোনাম কোনটি?
titleA. ১৭০৭ - কিংডম অব গ্রেট বৃটেন গঠন
titleB. আদি অবস্থা - গ্রেট বৃটেন এবং আয়ারল্যান্ড
titleC. প্রশাসনিক অঞ্চলসমূহ
titleD. ধর্ম ও সংস্কৃতি
উত্তর: titleA
২০১১ সালের জনগণনা অনুসারে, ভাগলপুর জেলার জনসংখ্যা ৩,০৩২,২২৬। এই জেলার জনসংখ্যা ওমান রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ১২০তম। ভাগলপুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৫.১৩%। ভাগলপুর জেলার লিঙ্গানুপাতের হার প্রতি ১০০০ পুরুষে ৮৭৯ জন মহিলা এবং সাক্ষরতার হার ৬৪.৯৬%।

সঠিক অনুচ্ছেদ শিরোনাম কোনটি?
titleA. অর্থনীতি
titleB. বনাঞ্চল
titleC. জনপরিসংখ্যান
titleD. ভাষা
উত্তর: titleC
যখন ঢাকা কলেজে পড়তেন তখন ছাত্র সংসদের সদস্য নির্বাচিত হয়েছিলেন। ঢাকা বিশ্ববিদ্যালয়ে লেখাপড়া করার সময় ফজলুল হক হলের ছাত্র সংসদের সভাপতি নির্বাচিত হয়েছিলেন। ঢাকা বিশ্ববিদ্যালয়ের বিজ্ঞান বিভাগের ছাত্র সংগঠনের প্রতিষ্ঠাতা সাধারণ সম্পাদক। ফজলুল হক হলের ছাত্র থাকা অবস্থায় এম.কে আনোয়ার ১৯৫২ সালের ভাষা আন্দোলনে সক্রিয়ভাবে সম্পৃক্ত হয়েছিলেন।

এম.কে আনোয়ার বি.এন.পিতে যোগ দিয়েছিলেন ১৯৯১ সালের নির্বাচনের পূর্বে। ১৯৯৭ সালে তিনি দলের একজন অন্যতম সহ-সভাপতি হয়েছিলেন। ১৯৯১ সালের মার্চে, এম.কে আনোয়ার বেগম খালেদা জিয়ার বি.এন.পি সরকারের মন্ত্রীপরিষদের সদস্য ছিলেন।

তিনি বাণিজ্য, নৌ-পরিবহন এবং বিজ্ঞান ও প্রযুক্তি মন্ত্রি ছিলেন। ১৯৯৬ সালে তিনি পুনরায় বি.এন.পি’র ষষ্ঠ জাতীয় সংসদ নির্বাচনে নির্বাচিত হয়েছিলেন। পাঁচবার জাতীয় সংসদের সদস্য নির্বাচিত হওয়ার পাশাপাশি বিএনপি সরকারের সময়ে দু’বার মন্ত্রীর দায়িত্ব পালন করেন এ প্রবীণ রাজনীতিবিদ।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. মৃত্যু
titleC. রাজনৈতিক জীবন
titleD. পেশাগত জীবন
উত্তর: titleC
মনোরম পরিবেশ ও সমৃদ্ধ সংস্কৃতিতে ঋদ্ধ মিজোরা জাতি হিসেবে প্রাণবন্ত ও অত্যন্ত মিশুক। গান করতে যেমন, নাচতেও মিজোরা ভালবাসে। তারা এমন কিছু লোকজ ও সমবেত নৃত্যের জন্য গর্ব করতে পারে যা তারা কালের ধারায় বংশানুক্রমে ধারণ করে আসছে। মিজোদের নাচগুলো তাদের উচ্ছল ও নিরুদ্বেগ প্রাণসত্তার প্রকাশ । এটি এখানে বলে রাখা প্রয়োজন যে, মিজোদের নাচগুলো মঞ্চের উপর অনুষ্ঠানযোগ্য কোন কর্ম নয়। এটি তারা স্বভাবগত ভাবে বিকশিত করেছে সমবেত ভাবে সম্পৃক্ত হ’তে ও অংশগ্রহণ করতে।

সঠিক অনুচ্ছেদ শিরোনাম কোনটি?
titleA. জলবায়ু
titleB. উৎসব
titleC. মিম কুট
titleD. নৃত্য
উত্তর: titleD
"মূল প্রবন্ধসমূহঃ বিমারিস্তান ও ইসলামী হাসপাতাল"

"আরও দেখুনঃ হাসপাতালের ইতিহাস"
প্রাথমিকভাবে ইসলামী যুগে অনেক হাসপাতাল গড়ে ওঠে। তাদেরকে বিমরিস্তান বলা হয়, বা দার আল শিফা। ফার্সী ও আরবি শব্দ দুটির অর্থ "অসুস্থদের ঘর [অথবা জায়গা]" এবং "নিরাময় ঘরের"। অসুস্থ মানুষের যত্নের জন্য হাসপাতালের ধারণাটি প্রাথমিক খলিফাদের থেকে নেওয়া হয়েছিল। মুহম্মদের সময়ই বিমরিস্তান দেখা যায় এবং মদীনা শহরে নবী সাল্লাল্লাহু আলাইহি ওয়া সাল্লামের মসজিদটি প্রথম মুসলিম হাসপাতালের সেবা দেয়। গাযওয়ায় খন্দক এর (খন্দকের যুদ্ধ) সময় মুহাম্মদ আহত সৈন্যবাহিনী দেখে এসে তাদের চিকিৎসা সেবা প্রদানের জন্য একটি তাঁবু গড়ার আদেশ দেন। সময়ের সাথে সাথে, খলিফা ও শাসকগণ ভ্রমণরত বিমারিস্তানের ব্যাবস্থা প্রসারিত করেন যাতে ডাক্তার ও ওষুধতৈরিকারকদের তাতে অন্তর্ভুক্ত করতে পারেন।

উমাইয়া খলিফা আল-ওয়ালিদ ইবন আবদুল মালিক ৭০৭ খ্রিস্টাব্দে দামেষ্কে প্রথম বিমারিস্তান নির্মাণের জন্য স্মরণকৃত। বিমরিস্তানে বেতনভোগী চিকিৎসক এবং ভাল সজ্জিত ওষুধের সরবরাহখানা অবস্থিত ছিল। এটি অন্ধ, কুষ্ঠরোগী এবং অন্যান্য অক্ষম মানুষকে চিকিৎসা করত, এবং অন্যান্য রোগীদের থেকে কুষ্ঠ রোগীদেরও পৃথক রাখত। কেউ কেউ বিমরিস্তানকে কুষ্ঠরোগের চিকিৎসালয় এর চেয়ে বেশি বিবেচনা করে না কারণ এটি শুধুমাত্র কুষ্ঠ রোগীদের পৃথক করত। খলিফা হারুন আল-রশিদের শাসনামলে প্রথম সত্য ইসলামী হাসপাতাল নির্মিত হয়েছিল। খলিফা প্রধান চিকিৎসক জিব্রিল ইবন বুখতিশুর পুত্রকে বাগদাদের নতুন বিমারিস্তানের প্রধান হিসেবে আসার জন্য আমন্ত্রণ জানান। এটি দ্রুত খ্যাতি অর্জন করে এবং বাগদাদে অন্যান্য হাসপাতালকে উন্নয়নের দিকে পরিচালিত করে।

সঠিক অনুচ্ছেদ শিরোনাম কোনটি?
titleA. খৃষ্টানদের ভূমিকা
titleB. ওষুধ
titleC. হাসপাতাল
titleD. আলী ইবন মুসা আল-রিযা
উত্তর: titleC
সমগ্র এশিয়া জুড়ে একসময় কালোমাথা কাস্তেচরার অবাধ বিচরণ ছিল। ফিলিপাইন, মায়ানমার, থাইল্যান্ড, মালয়েশিয়া, কম্বোডিয়া, জাপান ও হংকঙে পাখিটি শীতকালীন পরিযায়ী হয়ে আসে। লাওসে পাখিটি মাত্র একবার দেখা গেছে। রাশিয়া ও চীনের কোথাও কোথাও হয়তো এরা এখনও প্রজনন করে। তবে চীনের পূর্ব ও দক্ষিণ উপকূলে (সিচুয়ান ও ইউনান প্রদেশ) এরা পরিযায়ী হয়ে আসে। শ্রীলঙ্কা, পাকিস্তান ও নেপালে এরা আবাসিক, কিন্তু সংখ্যায় খুব কম। ভারতের পশ্চিমাঞ্চলে এদের সচরাচর দেখা যায়, পূর্বাঞ্চলে কম দেখা গেলেও সম্ভবত মনুষ্যনির্মীত জলাভূমি সৃষ্টির কারণে এখন সন্তোষজনক পর্যায়ে দেখা যাচ্ছে। বাংলাদেশের উপকূলীয় এলাকায় এদের সচরাচর দেখা মেলে। দেশটির উত্তর-পশ্চিমাঞ্চলেও এরা বেশ সুলভ। 

সঠিক অনুচ্ছেদ শিরোনাম কোনটি?
titleA. বিবরণ
titleB. প্রজনন
titleC. স্বভাব
titleD. বিস্তৃতি
উত্তর: titleD
২০১১ সালের জনগণনা অনুসারে, দক্ষিণ সিক্কিম জেলার জনসংখ্যা ১৪৬,৭৪২। এই জনসংখ্যা সেন্ট লুসিয়ার জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬০০তম। এই জেলার জনঘনত্বের হার । দক্ষিণ সিক্কিম জেলার লিঙ্গানুপাতের হার প্রতি ১০০০ পুরুষে ৯১৪ জন। জেলার সাক্ষরতার হার ৮২.০৬%

এই জেলার অধিকাংশ বাসিন্দা নেপালি বংশোদ্ভূত। লেপচা ও ভুটিয়া উপজাতির মানুষেরা এখানকার অন্যতম গুরুত্বপূর্ণ জনগোষ্ঠী। জেলার প্রধান ভাষা নেপালি। দক্ষিণ সিকিম জেলা সিকিমের সবচেয়ে কম জনবহুল অঞ্চলগুলির মধ্যে অন্যতম।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. অর্থনীতি
titleC. প্রাণী ও উদ্ভিদ
titleD. ভূগোল
উত্তর: titleA
চেন্নাইয়ের সংস্কৃতিতে শহরটিতে বসবাসকারী বিবিধ জনগোষ্ঠীর প্রতিফলন ঘটেছে। শাস্ত্রীয় নৃত্যের জন্য এ শহর বিখ্যাত। প্রতি বছর ডিসেম্বরে চেন্নাইয়ে একটি পাঁচ সপ্তাহব্যাপী সঙ্গীতসমারোহ চলে; অনুষ্ঠানটি পৃথিবীর অন্যতম বৃহত্তম সাংস্কৃতিক ঘটনা হিসেবে বিদিত। এই সময় শহরে এবং এর ধারেকাছে শতশত শিল্পী ঐতিহ্যবাহী কর্ণাটকী সঙ্গীতানুষ্ঠানও প্রদর্শন করে। চেন্নাই শাস্ত্রীয় ভারতীয় নৃত্য ভরতনট্যমের জন্যও বিখ্যাত; এটি তামিল নাড়ুর সরকারী নৃত্য। ভরতনট্যমের একটি গুরুত্বপূর্ণ সাংস্কৃতিক কেন্দ্র হল "কলাক্ষেত্র", যা শহরের দক্ষিণে সমুদ্র-সৈকতে অবস্থিত। এছাড়া চেন্নাইয়ে তামিল থিয়েটারও জনপ্রিয়।

চেন্নাইয়ে একাধিক উৎসব উদযাপিত হয়। এর মধ্যে সবচেয়ে গুরুত্বপূর্ণ উৎসব হচ্ছে পোঙ্গল, যা জানুয়ারী মাসে পাঁচ দিন ধরে উদযাপিত হয়। এছাড়া তামিল বর্ষপঞ্জির নববর্ষ ব্যাপকভাবে উদযাপন করা হয়। একটি কসমোপলিটান শহর হওয়ায় ভারতের প্রায় সমস্ত প্রধান ধর্মীয় উৎসব, যেমন দীপাবলি, ঈদ এবং ক্রিসমাসও এখানে উদযাপিত হয়।

সঠিক অনুচ্ছেদ শিরোনাম কোনটি?
titleA. নৌযোগাযোগ
titleB. গণমাধ্যম
titleC. অর্থব্যবস্থা
titleD. সংস্কৃতি
উত্তর: titleD
একটি সম্পূর্ণ মঙ্গলকাব্যের ৫ টি অংশ থাকে।
মঙ্গলকাব্য রচনা করা হয়েছিল মূলত মানসা এবং চান্দি এর পূজার স্রুতি বর্ণনা করার জন্য। মঙ্গলকাব্য বাংলা সাহিত্যের দুটি শাখায় বিশেষভাবে প্রভাবিত হয়েছে।
সেগুলো হল:
মনসামঙ্গল কাব্যের আদি কবি কানাহরি দত্ত।
চন্ডীমঙ্গল কাব্যের প্রধান চরিত্র কালকেতু।

১৭৬০ সালে ভরতচন্দ্রের মৃত্যুর সাথে সাথে মধ্যযুগের সমাপ্তি হয়।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. চন্ডিদাসের পদাবলী
titleC. মধ্য যুগ
titleD. মঙ্গলকাব্য
উত্তর: titleD
ট্রাম্পকিন দ্য ডর্ফ ক্যাস্পিয়ানের
একজন অন্যতম শুভাকাঙ্ক্ষী এবং
প্রাচীন নার্নিয়ার অন্যতম
চরিত্র। সে-ই পেভেনসিদের কেইর
পারাবেল থেকে প্রাচীন নার্নিয়ায়
ক্যাস্পিয়ানের সৈন্য শিবিরে নিয়ে
আসে। "দ্য ভয়েজ অব দ্য ডন
ট্রেডার" উপন্যাসে দেখা যায়
ক্যাস্পিয়ান যখন সমুদ্র যাত্রায়
বের হয় তখন নার্নিয়ায় তাকে তার
প্রতিনিধি হিসেবে রেখে যায়। "দ্য
সিলভার চেয়ার" উপন্যাসে তাকে
সংক্ষিপ্ত সময়ের জন্য দেখা যায়।

সঠিক অনুচ্ছেদ শিরোনাম কোনটি?
titleA. প্রিন্স ক্যাস্পিয়ান: দ্য রিটার্ন টু নার্নিয়া(১৯৫১)
titleB. বই
titleC. দ্য ম্যাজিশিয়া'ন ন্যাপিউ(১৯৫৫)
titleD. ট্রাম্পকিন
উত্তর: titleD
ওদ-স্রুংয়ের পুত্র দ্পাল-'খোর-ব্র্ত্সানের () ব্ক্রা-শিস-ব্র্ত্সেন-ব্র্ত্সান () এবং স্ক্যিদ-ল্দে-ন্যিমা-গোন () নামক দুই পুত্র ছিল। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন। সপ্তদশ শতাব্দীতে সম্পাদিত "লা-দ্ভাগ্স-র্গ্যাল-রাব্স" বা লাদাখের রাজাদের ধারাবিবরণীতে বলা হয় যে রাজা স্ক্যিদ-ল্দে-ন্যিমা-গোন তার তিন পুত্রের মধ্য তার সাম্রাজ্য ভাগ করে দেন। এই বিবরণীতে বলা হয় তিনি তার তার জ্যৈষ্ঠ পুত্র দ্পাল-গ্যি-ঙ্গোনকে মার‍্যুল বা লাদাখ, হ্গোগের স্বর্ন খনি, রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন। স্ক্যিদ-ল্দে-ন্যিমা-গোনের অপর পুত্র ব্ক্রা-শিস-ম্গোন () পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন।

সঠিক অনুচ্ছেদ শিরোনাম কোনটি?
titleA. তিব্বত সাম্রাজ্যের পতন
titleB. বৌদ্ধ ধর্ম
titleC. বিদ্রোহ
titleD. লাদাখে বিস্তার
উত্তর: titleD
মহাভারতের যুগে নরপতি তাম্ররাজ এক ধীবরপত্নীর কাছ থেকে শোনেন আলৌকিক সে কাহিনী। রোজ মরা মাছ কয়েক যোজন দূর থেকে এনে বনের ভেতর এক মন্দিরের পুকুরে ডুবিয়ে সে মাছকে জ্যান্ত করে নেয়। তারপর নিয়ে যায় রাজবাটীতে। রাজা তাম্ররাজ সেই কাহিনী শুনে ধীরবীর সমভিব্যবহারে গিয়ে উপস্থিত হলেন বনের ভেতরের সেই মন্দিরে। প্রতিষ্ঠা করলেন দেবীকে-প্রস্তরময়ী সে দেবীকে স্বমহিমায়।
সঠিক অনুচ্ছেদ শিরোনাম কোনটি?
titleA. মন্দিরের স্থাপত্যরীতির বিবর্তন
titleB. বাৎসরিক দুর্গোৎসব
titleC. পৌরাণিক উপাখ্যান
titleD. বৌদ্ধমন্দির
উত্তর: titleC
ডিউটেরিয়াম অক্সাইড বা সাধারণ পানি থেকে ভারী পানি পৃথকীকরণে গার্ডলার সালফাইড পদ্ধতিতে হাইড্রোজেন সালফাইড ব্যবহার করা হয়।

ইউনিভার্সিটি অফ এক্সটার এর বিজ্ঞানীরা আবিষ্কার করেছেন যে খুব সামান্য পরিমাণ হাইড্রোজেন সালফাইডের উপস্থিতি মাইট্রোকন্ড্রিয়াল ক্ষতিকে প্রতিরোধ করে, যখন কোষ রোগের কারণে দূর্বল হয়ে পড়ে তখন কোষাভ্যন্তরে এনজাইমের উপস্থিতিতে স্বল্প পরিমাণ হাইড্রোজেন সালফাইড উৎপন্ন হয়। এই গবেষণা থেকে স্ট্রোক, হৃদ পীড়া এবং আর্থ্রাইটিস প্রতিরোধ সম্ভব।

হাইড্রোজেন সালফাইডের এন্টি-এজিং বৈশিষ্ট্য আছে যা কোষাভ্যন্তরের ধ্বংষাত্মক রাসায়নিককে বাঁধা প্রদান করে, রেড ওয়াইনে পাওয়া এন্টি-অক্সিড্যান্ট রেসভারেট্রলের সদৃশ বৈশিষ্ট্য বহন করে।

সঠিক অনুচ্ছেদ শিরোনাম কোনটি?
titleA. বিবিধ ব্যবহার
titleB. এনালাইটিক্যাল কেমিস্ট্রি
titleC. ধাতব সালফাইডসমূহের কাঁচামাল
titleD. থাই অর্গানিক যৌগ উৎপাদন
উত্তর: titleA
আমাদের এই সময়কালের জ্ঞান পালি বৌদ্ধ পাঠ্য দ্বারা পরিপূরক। যেখানে ব্রাহ্মণ্য গ্রন্থগুলি চারগুণ "বর্ণ" পদ্ধতির কথা বলে, বৌদ্ধ গ্রন্থগুলি সমাজের একটি বিকল্প চিত্র উপস্থাপন করে, যা জাতির, কুলা এবং পেশার লাইনে স্তরে স্তরে বিসৃত। সম্ভবত " বর্ণ " ব্যবস্থাটি ব্রাহ্মণ্যবাদী মতাদর্শের অংশ হয়েও সমাজে ব্যবহারিকভাবে কার্যকর ছিল না। বৌদ্ধ গ্রন্থে ব্রাহ্মণ ও ক্ষত্রিয়কে বর্ণের পরিবর্তে 'জাতী' হিসাবে বর্ণনা করা হয়েছে। তারা প্রকৃতপক্ষে উচ্চ পদমর্যাদার 'জাতি' ছিল। বাঁশের তাঁতি, শিকারি, রথ প্রস্তুতকারী এবং ঝাড়ুদের মতো পেশাগত শ্রেণি হিসাবে নিম্নমানের "জাতি" উল্লেখযোগ্য ছিল "চণ্ডালা"। "কুলাস" ধারণাটি ব্যাপকভাবে একই রকম ছিল। ব্রাহ্মণ ও ক্ষত্রিয়ের পাশাপাশি 'গাহাপতিস' (আক্ষরিক গৃহস্থালি, তবে কার্যকরভাবে যথাযথ শ্রেণিবদ্ধ) নামে একটি শ্রেণিও অন্তর্ভুক্ত ছিল যাদের উচ্চ কুলাস বলা হতো। উচ্চ 'কুলাস'-এর লোকেরা উচ্চ পদ,' 'যেমন' ', কৃষি, বাণিজ্য, গবাদি পশু পালন, গণনা, হিসাব রচনা এবং লেখালেখিতে নিযুক্ত ছিল, এবং নিম্ন "কুলাস" যারা ঝুড়ি-বুনন এবং ঝাড়ু হিসাবে নিম্ন স্তরের পেশায় নিযুক্ত ছিল। "গাহাপতিস" ভূমি অধিষ্ঠিত কৃষকগণের একটি অর্থনৈতিক শ্রেণী ছিল, যিনি জমিতে কাজ করার জন্য "দাস-কম্মাকার" (দাস ও ভাড়াটে শ্রমিক) নিযুক্ত করেছিলেন। "গাহাপতিস" রাজ্যের প্রাথমিক করদাতা ছিল। এই শ্রেণিটি স্পষ্টতই জন্ম দ্বারা সংজ্ঞায়িত হয়নি, তবে পৃথক অর্থনৈতিক বৃদ্ধি দ্বারা হয়েছিল।

"কুলাস" এবং পেশাগুলির মধ্যে কমপক্ষে উচ্চ এবং নিম্ন প্রান্তে একটি সংলগ্নতা থাকলেও শ্রেণি/বর্ণ এবং বর্ণের মধ্যে কোনও কঠোর যোগসূত্র ছিল না। হিসাব এবং লেখার মতো তালিকাভুক্ত অনেক পেশা 'জাতির' সাথে যুক্ত ছিল না।
পিটার ম্যাসফিল্ড, ভারতের বর্ণ সম্পর্কে তার পর্যালোচনাতে বলেছেন যে যে কেউ নীতিগতভাবে যে কোনও পেশা সম্পাদন করতে পারতেন। গ্রন্থে বলা হয়েছে যে ব্রাহ্মণ যে কারও কাছ থেকে খাবার নিয়েছিলেন, তিনি বলেছিলেন যে কমেন্টসিলিটির কঠোরতা এখনও অজানা ছিল। "নিকায়া" গ্রন্থে ইঙ্গিতও দেওয়া হয় যে এন্ডোগ্যামি আদেশ দেওয়া হয়নি।
ব্রাহ্মণদের সাথে বুদ্ধের সংলাপ বর্ণনার পাঠ্যগুলি থেকে এই সময়ের প্রতিযোগিতা স্পষ্ট হয়। ব্রাহ্মণরা তাদের ঐশ্বরিকভাবে নির্ধারিত শ্রেষ্ঠত্ব বজায় রাখে এবং নিম্ন আদেশ থেকে পরিষেবা আকর্ষণ করার জন্য তাদের অধিকারের উপর জোর দেয়। বৌদ্ধ সকল পুরুষের মধ্যে জৈবিক জন্মের মৌলিক তথ্যগুলি নির্দেশ করে প্রতিক্রিয়া জানান এবং দৃড়ভাবে দাবি করে যে পরিষেবাটি আঁকার দক্ষতা ঐশ্বরিক অধিকার দ্বারা নয়, অর্থনৈতিকভাবে প্রাপ্ত হয়েছে। উপমহাদেশের উত্তর-পশ্চিমের উদাহরণ ব্যবহার করে বুদ্ধ উল্লেখ করেছেন যে "আর্য" "দশাস" হয়ে যেতে পারে এবং এর বিপরীতেও হতে পারে। সামাজিক গতিশীলতার এই ফর্মটি বুদ্ধ দ্বারা সমর্থন করেছিলেন।

সঠিক অনুচ্ছেদ শিরোনাম কোনটি?
titleA. ভিত্তি
titleB. মুসলিম
titleC. অন্যান্য তত্ত্ব এবং পর্যবেক্ষণ
titleD. দ্বিতীয় নগরায়ণ (৫০০-২০০বিসিই)
উত্তর: titleD
বস্ত্র প্রযুক্তির ছাত্রছাত্রীরা এখানেে নিবিড় অনুশীলনের মাধ্যমে হাতেকলমে শিক্ষা নেয় এবং তারা এখন থেকে যেসব কোম্পানিতে কাজ নিযুক্ত হয়, সেগুলো নিম্নরূপ : বর্ধমান টেক্সটাইলস লিমিটেড, মহাবীর ফ্যাব্রিক্স, ওয়েলস্পান ইন্ডাস্ট্রিজ লিমিটেড, অমৃত এক্সপোর্টস প্রাইভেট লিমিটেড, রেমন্ডস লিমিটেড, রিড অ্যান্ড টেলর, নাহার ফ্যাব্রিক্স, অরবিন্দ, জয়শ্রী টেক্সটাইলস, উইনসাম, ট্রাইডেন্ট (অভিষেক গ্রুপ অফ ইন্ডাস্ট্রিজ), বোম্বে রেয়ন ফ্যাশন্স লিমিটেড, ইন্টারটেক টেকনিক্যাল সার্ভিসেস, বিভিসিওএস, এসজিএস, টিইউভি, সেঞ্চুরি, সরলা ফ্যাব্রিক্স, অলোক ইন্ডাস্ট্রিজ, অসীমা টেক্সটাইলস, সোমা টেক্সটাইলস, মুদ্রা, মাদুরা লাইফ স্টাইল, ডিসি ডিকোর, এবং বিএসএল লিমিটেড।

কম্পিউটার বিজ্ঞান ও প্রকৌশল বিভাগের ছাত্রছাত্রীরা হাতেকলমে শিক্ষার পর বিভিন্ন কোম্পানিতে নিয়োজিত হয়; যেমন, গ্লোবসিন, টেক মহিন্দ্রা, সিএমসি লিমিটেড, আইবিএম হেল্পডেস্ক, ওরাকল, অ্যাকসেঞ্চার, ইনফোসিস, এবং ক্যাপজেমিনি।

যান্ত্রিক প্রকৌশল বিভাগের ছাত্রছাত্রীরা যে সমস্ত কোম্পানিতে হাতেকলমে শিক্ষা নিতে যায় সেগুলো হল : দুর্গাপুর প্রোজেক্টস লিমিটেড, দুর্গাপুর স্টিল প্ল্যান্ট, ইন্ডিয়ান রেলওয়েজ, বোকারো স্টিল প্ল্যান্ট।

বৈদ্যুতিক প্রকৌশল বিভাগের ছাত্রছাত্রীরা বিভিন্ন কোম্পানিতে হাতেকলমে শিক্ষা নেওয়ার জন্যে যায়, তাদের মধ্যে আছে : ইন্ডিয়ান রেলওয়েজ, এনটিপিসি ইউনিটসমূহ, ডব্লুবিএসইডিসিএল প্রকল্পসমূহ, সিইএসসি, এবং ডব্লুবিএসইটিসিএল।

সঠিক অনুচ্ছেদ শিরোনাম কোনটি?
titleA. পাঠাগার
titleB. পড়াশোনার সুযোগ
titleC. হাতেকলমে শিক্ষা ও কর্মনিযুক্তি
titleD. যান্ত্রিক প্রকৌশল
উত্তর: titleC
১৯২২ সালেই বাসমাচি আন্দোলন স্তব্ধ হয়ে গেলেও সোভিয়েত সরকার প্রতিবিপ্লব দমন করার জন্য মধ্য এশিয়াকে জাতিভিত্তিক পুনর্গঠন করার লক্ষ্যে উজবেকিস্তান ও তুর্কমেনিস্তান নামে দু’টি ইউনিয়ন প্রজাতন্ত্র স্থাপন করে। এ সময় তাজিক ও কিরগিজ নামের দুইটি স্বায়ত্তশাসিত প্রজাতন্ত্র স্থাপিত হলেও এগুলো ছিল উজবেক সোভিয়েত সমাজতান্ত্রিক প্রজাতন্ত্রের অংশ। ১৯২৯ সালে তাজিকিস্তানকে পূর্ণাঙ্গ ইউনিয়ন সমাজতান্ত্রিক প্রজাতন্ত্রে পরিণত করা হয়। এ সময়ে জীবনযাত্রার মান, শিক্ষা এবং শিল্প সব দিক দিয়েই তাজিকিস্তান সোভিয়েতের অন্যান্য রাষ্ট্রগুলোর পেছনে পড়ে যায়। ১৯৯০ সাল পর্যন্ত এ অবস্থাই চলতে থাকে। ১৯৯০ সালে সোভিয়েত ইউনিয়ন তাজিকিস্তান থেকে তার নিয়ন্ত্রণ গুটিয়ে নেয় এবং তাজিকিস্তান নিজেদের স্বাধীনতা ঘোষণা করে। ১৯৯১ সালে ইরান সর্বপ্রথম তাজিকিস্তানকে একটি স্বাধীন রাষ্ট্র হিসেবে স্বীকৃতি দেয়। তারাই প্রথম তাজিক রাজধানী দুশানবেতে তাদের দূতাবাস স্থাপন করে।

সঠিক অনুচ্ছেদ শিরোনাম কোনটি?
titleA. সোভিয়েত তাজিকিস্তান
titleB. সংস্কৃতি
titleC. খেলাধুলা
titleD. রাশিয়ার উপস্থিতি
উত্তর: titleA
২০০৭ সালে বুয়েটের আইআইসিটি বিভাগের তৎকালীন বিভাগীয় প্রধান ডঃ এস এম লুৎফর কবির ইভিএম তৈরীর প্রকল্প তত্ত্বাবধায়ক সরকারের কাছে জমা দেন। পাইল্যাব বাংলাদেশ নামে একটি ইভিএম প্রস্তুতকারী প্রতিষ্ঠান প্রকল্প প্রস্তাবনার সাথে জড়িত ছিলো। মূলত একই বছর ঢাকা অফিসার্স ক্লাবের কার্যকরী সংসদ নির্বাচনে ইভিএম পদ্ধতির সফল ব্যবহারের কারণে তারা সরকারের কাছে আবেদন করেন যেন এই পদ্ধতিতে দেশের সকল নির্বাচনে ভোটগ্রহণ করা হয়। কিন্তু তখন ছবি সংবলিত ভোটার তালিকা তৈরীর কাজ শেষ না হওয়ায় প্রকল্পটি বাস্তবায়িত হয়নি। এরপর নির্বাচন কমিশনার এটিএম শামসুল হুদার নেতৃত্বাধীন কমিশন ২০১০ সালে চট্টগ্রাম সিটি কর্পোরেশন নির্বাচনে পরীক্ষামূলক ভাবে ১৪টি ভোট কেন্দ্রে ইভিএম ব্যবহার করে ভোটগ্রহণ করা হয় এবং এতে সফলতা আসে। বাংলাদেশ প্রকৌশল বিশ্ববিদ্যালয় ও বাংলাদেশ মেশিন টুলস ফ্যাক্টরির কাছ থেকে ইভিএম গুলো নেওয়া হয়েছিলো। কিন্তু পরবর্তীতে কাজী রকিবউদ্দীন আহমেদের নেতৃত্বাধীন কমিশন ইভিএমগুলো রাজশাহী সিটি কর্পোরেশন নির্বাচনে ব্যবহার করতে গেলে বিপত্তি বাঁধে। একটি মেশিনে হঠাৎ ত্রুটি দেখা যায়। প্রস্তুতকারী প্রতিষ্ঠান এই ত্রুটির সমাধান বের করতে পারেন নি। ফলে প্রায় সাড়ে ১২শ’টি ইভিএমকে বাতিল ঘোষণা করে দেওয়া হয়। পরবর্তীতে কেএম নূরুল হুদার নেতৃত্বাধীন কমিশন নতুন করে ভোটগ্রহণ পদ্ধতিটি চালু করার জন্য উদ্যোগ গ্রহণ করেন। কমিশন বিদেশ থেকে উন্নতমানের ইভিএম ক্রয় করে এবং দাবী করে যে এই নব্য মেশিনগুলো পূর্বের চেয়ে অধিক কার্যকরী। ফলশ্রুতিতে ২০১৭ সালের ডিসেম্বর মাসে রংপুর ও ২০১৮ সালের মে মাসে খুলনা সিটি কর্পোরেশন নির্বাচনে দুইটি করে ভোটগ্রহণ কেন্দ্রে ইভিএম পদ্ধতি ব্যবহার করা হয়। এই ধারাবাহিক সফলতায় একাদশ জাতীয় সংসদ নির্বাচনে এক তৃতীয়াংশ আসনে ইভিএম চালু করার বাংলাদেশ নির্বাচন কমিশন ঘোষণা দিয়েছে। তবে বিভিন্ন রাজনৈতিক দল এই সিদ্ধান্তের বিরুদ্ধে আন্দোলন করেছে।

সঠিক অনুচ্ছেদ শিরোনাম কোনটি?
titleA. ইভিএমের বিরুদ্ধে আন্দোলন
titleB. ইভিএম প্রশিক্ষণ
titleC. ইতিহাস
titleD. দেড় লাখ ইভিএম ক্রয় প্রকল্প
উত্তর: titleC
এই গঞ্জ শহর প্রতিষ্ঠা করে নলডাঙ্গা রাজা প্রমথভূষণ দেবরায়। এটি নলডাঙ্গা রাজবংশ-এর তহশীল ভুক্ত ছিল। প্রায় দেড়শ বছর পূর্বে বর্তমান স্থানে এই শহরের গোড়াপত্তন। কালী দেবী-এর নামানুসারে নামকরণ করা হয় কালীগঞ্জ। পরবর্তী সময়ে রাজনৈতিক জটিলতায় কখনও আলীগঞ্জ, কখনও মোবারকগঞ্জ, কখনও মধুগঞ্জ নামকরণ করা হলেও শেষ পর্যন্ত কালীগঞ্জ নামটি তার ঐতিহাসিকতা নিয়ে টিকে আছে। ব্রিটিশ আমলে এখানে নদী উপর ব্রিজ এবং রেল স্টেশন নির্মিত হয়। দ্বিতীয় বিশ্বযুদ্ধের শুরুতে ব্রিটিশ বিরোধী আন্দোলনে সোচ্চার হয়ে ওঠে এখানকার গণমানুষ। মুসলিম লীগের মোবারক আলী (?-১৯৫৯) এই আন্দোলনে এখানকার অন্যতম নেতা ছিলেন। পূর্ব-পাকিস্তান সময়ে মোবারক আলীর নামে মোবারকগঞ্জ চিনিকল, মোবারকগঞ্জ চিনিকল মাধ্যমিক বিদ্যালয়, মোবারকগঞ্জ স্টেশনের নামকরণ করা হয়।

সঠিক অনুচ্ছেদ শিরোনাম কোনটি?
titleA. জনসংখ্যা উপাত্ত
titleB. নদনদী ও জলাশয়
titleC. ইতিহাস
titleD. প্রশাসনিক এলাকা
উত্তর: titleC
ঢাকা মেডিকেল কলেজ গঠনের প্রাক্কালে স্থাপিত কমিটির প্রধান ডব্লিউ জে ভারজিন এর উপরেই ন্যস্ত হয় ঢাকা মেডিকেল কলেজের পরিচালনার গুরুদায়িত্ব। শুরুতে এনাটমি ও ফিজিওলজি ডিপার্টমেন্ট না থাকায় ঢাকা মেডিকেল কলেজের শিক্ষার্থীদের মিটফোর্ড মেডিকেল স্কুলে ক্লাস করতে হত। একমাস পর এনাটমি বিভাগের অধ্যাপক "পশুপতি বসু" এবং ফিজিওলজি বিভাগে অধ্যাপক "হীরালাল সাহা" শিক্ষক হিসেবে যোগদানের পর হাসপাতালে ২২ নং ওয়ার্ডে ক্লাস শুরু হয়। তখন ছিল না কোন লেকচার গ্যালারি বা ডিসেকশান হল। ১৯৫৫ সালে কলেজ ভবন স্থাপনের পর সেই অভাব পূরণ হয়।

এছাড়াও ঢাকা মেডিকেল কলেজের শিক্ষাদানের পথিকৃতেরা ছিলেন ফরেনসিক মেডিসিনের "ডাঃ এম হোসেন", ফার্মাকোলজি বিভাগে প্রফেসর "আলতাফ আহমেদ", প্যাথলজি বিভাগে প্রফেসর "আনোয়ার আলী" এবং "ডাঃ কাজী আবদুল খালেক", স্ত্রীরোগ ও প্রসূতিবিদ্যায় প্রফেসর "হাবিব উদ্দিন আহমেদ" ও প্রফেসর "হুমায়রা সাঈদ", মেডিসিন বিভাগে অধ্যাপক নওয়াব আলী ও প্রফেসর "মোঃ ইব্রাহীম", সার্জারি বিভাগে প্রফেসর "মেজর এফ ডব্লিউ এলিসন", প্রফেসর "ই ভন নোভাক", "লেঃ কর্নেল গিয়াস উদ্দিন" এবং প্রফেসর "আমির উদ্দিন" প্রমুখ।

সঠিক অনুচ্ছেদ শিরোনাম কোনটি?
titleA. একাত্তরের মুক্তিযুদ্ধ
titleB. ইতিহাস
titleC. প্রারম্ভিক পরিস্থিতি
titleD. ঢাকা মেডিকেল কলেজ এলামনি ট্রাস্ট
উত্তর: titleC
গল্পটি রাজস্থান, ভারতের পাশাপাশি সিন্ধু, পাকিস্তান এর ভৌগলিক বেল্টে ঘটেছে বলে মনে করা হয়। গল্পের প্রসঙ্গে রাজস্থানের ভৌগলিক জুড়ে থাকা যে অঞ্চলটির কথা উল্লেখিত আছে তা মুলত হ'ল জয়সালমির জেলার লোদ্রাবা বা লোধ্রুভা; অপর দিকে সিন্ধু অঞ্চলের অংশটি ঘোটকি জেলায় মোমাল জি মারি (মোমলের ম্যানশন) এবং তার বাবার বাড়ি হিসেবে বর্ণিত হয়েছে। এই গল্পটি সম্ভবত চৌদ্দ শতকের মাঝামাঝি সময়ে, উমরকোটের (বর্তমানে পাকিস্তানের সিন্ধ প্রদেশের দক্ষিণ-পূর্বের একটি জেলা) রাজা হামির সোমো এর সময়ে ঘটেছিল।

সঠিক অনুচ্ছেদ শিরোনাম কোনটি?
titleA. রূপক তাৎপর্য
titleB. ঐতিহাসিক সত্যতা
titleC. ঐতিহাসিক প্রেক্ষাপট
titleD. গল্প
উত্তর: titleC
তৈমুর বিন তারাগাই বারলাস (চাগাতাই ভাষায়: تیمور - "তেমোর্‌", "লোহা") (১৩৩৬ - ফেব্রুয়ারি, ১৪০৫) ১৪শ শতকের একজন তুর্কী-মোঙ্গল সেনাধ্যক্ষ। তিনি পশ্চিম ও মধ্য এশিয়ার বিস্তীর্ণ অঞ্চল নিজ দখলে এনে তৈমুরি সাম্রাজ্য প্রতিষ্ঠা করেন যা ১৩৭০ থেকে ১৪০৫ সাল পর্যন্ত নেতৃত্বে আসীন ছিল। এই অপরাজেয় সমরবিদ ইতিহাসের অন্যতম সফল সেনানায়ক হিসেবে পরিগণিত হন।

সঠিক অনুচ্ছেদ শিরোনাম কোনটি?
titleA. আরব নৌঅভিযান
titleB. তৈমুর
titleC. দুররানী সাম্রাজ্য
titleD. প্রাথমিক মুসলিম গোষ্ঠী
উত্তর: titleB
ক্রিকেট খেলা থেকে অবসর গ্রহণের পর ১৯৮৯ সালে কোচিং জগতের দিকে ধাবিত হন তিনি। ১৯৯০ সালে জাতীয় দলের কোচ হিসেবে মনোনয়ন লাভের পূর্ব-পর্যন্ত প্রায় তিন বছর ওতাগো দলকে পরিচালনা করেছিলেন। দলকে নিয়ে প্রথম বিদেশ সফরে বেশ প্রতিকূল অবস্থার মুখোমুখি হন। পাকিস্তানের বিপক্ষে বেশ বড় ধরনের ব্যবধানে তিন টেস্ট ও তিনটি ওডিআইয়ে পরাজয়বরণ করে নিউজিল্যান্ড দল। ভ্রমণপথও বিশেষ সুবিধের হয়নি। যাত্রাপথে হারারেতে স্বাগতিক জিম্বাবুয়ের বিপক্ষে কেবল স্বান্তনাসূচক একটি খেলায় জয় পায় তার দল।

১৯৯২ সালের ক্রিকেট বিশ্বকাপেই স্বর্ণালী মুহূর্ত অতিক্রমণ করেছিলেন তিনি। ঐ প্রতিযোগিতায় নিউজিল্যান্ড দল সেমি-ফাইনালে পরবর্তীতে শিরোপা লাভকারী পাকিস্তানের কাছে পরাজয়বরণ করে। নিউজিল্যান্ড দলে ভালো খেলোয়াড়ের সন্ধান পেলেও ভালোমানের খেলোয়াড় পাননি তিনি। মার্টিন ক্রো’র অধিনায়কত্বে দলটিতে গেভিন লারসেন, রড ল্যাথাম ও উইলি ওয়াটসনের ন্যায় খেলোয়াড়ের উপস্থিতি ছিল।

ডিসেম্বর, ১৯৯২ সালের নভেম্বর ও ডিসেম্বর মাসে শ্রীলঙ্কায় বোমা হামলার আশঙ্কায় খেলোয়াড়দের নিরাপত্তার দিক বিবেচনা করে সফর স্থগিত রাখা হয়। এ বিদেশ সফর বাতিল হবার পরপরই জাতীয় দলের কোচের দায়িত্ব থেকে তাকে প্রত্যাহার করে নেয়া হয়। ২০১৪ সালে বেশ কয়েক বছর ব্ল্যাক ক্যাপসদের সাথে থাকার পর হোয়াইট ফার্নস নামে পরিচিত নিউজিল্যান্ড মহিলা দলের অন্তর্বর্তীকালীন কোচ হিসেবে তাকে নিযুক্ত করা হয়। ঐ বছর তার দল ২০১৭ সালের ক্রিকেট বিশ্বকাপে শ্রীলঙ্কার বিপক্ষে মুখোমুখি হয়। ডার্বির কাউন্টি ক্রিকেট গ্রাউন্ডে অনুষ্ঠিত খেলায় তার দল সাত উইকেটে জয় পেয়েছিল। ২০১৭ সালে ওয়ারেন লিস তার অবসর গ্রহণের কথা ঘোষণা করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. কোচিং
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleB